system
Răspunde în limba română, în stilul Wikipedia, cat mai corect gramatical.
user
Spune-mi informații despre Andrei Pavel.
assistant
Andrei Pavel () este un jucător și antrenor de tenis român. Și-a încheiat cariera la simplu în anul 2009, la turneul BCR OPEN România, fiind învins în ultimul meci de Pablo Cuevas cu scorul de 6-3, 7-6. Cea mai bună poziție în clasamentul ATP a fost în anul 2004 când a ocupat locul 13. 

A debutat în 1990, la vârsta de 16 ani. În palmaresul său se află trei titluri ATP câștigate la simplu: Tokyo 1998, Sankt Poelten 2000 și Montreal 2001 și șase la dublu: București 1998, Kitzbühel 2005, Auckland 2006, München 2006, Gstaad 2006, Barcelona 2007.

În ultimii ani a fost o prezență constantă în echipa României de Cupa Davis la simplu și dublu. În 2007 Federația Română de Tenis l-a desemnat "racheta numărul 1" a anului. Andrei Pavel, astăzi antrenor la CS Dinamo, a fost considerat drept cel mai valoros jucător de tenis român, după celebrul Ilie Năstase. Având un talent sclipitor, cel supranumit „Cneazul”, a fost mulți ani, jucătorul de bază al echipei de Cupa Davis a României.

S-a ocupat de pregătirea Simonei Halep și a lui Marius Copil. Cu Pavel în echipă, Simona a ajuns numărul 1 WTA și a câștigat primul turneu de Grand Slam, Roland Garros 2018.  Pavel a început colaborarea cu Marius Copil în august 2018, când  se afla pe locul 91 în clasamentul ATP, Copil ocupând poziția a 56-a în ierarhia mondială în Ianuarie 2019 fiind cea mai bună clasare din carieră. 

Locuiește la București, România.

A jucat în total nouă finale, ajungând pe locul 13 ATP, cel mai bun al carierei, în 2004.
A câștigat și șase titluri la dublu, din 11 finale disputate.
Din tenis, Pavel a câștigat 5.225.028 dolari, având și în Cupa Davis un bilanț pozitiv: a jucat 62 de meciuri pentru România și s-a impus în 40 dintre ele.

În prezent face echipa cu Adrian Ungur și antrenează tineri în plină ascensiune, dintre cei mai talentați și valoroși tineri jucători români: Alex Coman, David Nicholas Ionel, Filip Jianu, Sebastian Gima și Vlad Dumitru.

Viața privată 
El a început să joace tenis la vârsta de 8 ani după o selecție organizată de Școala Sportivă 2 din Constanța. S-a mutat în Germania la vârsta de șaisprezece ani. Andrei Pavel a câștigat Roland Garros-ul în proba de juniori, în 1992, la vârsta de 18 ani. 

Andrei Pavel s-a căsătorit cu Simone Pavel în august 1994, în Borgholzhausen, Germania.

Au împreună doi copii, o fată, Carolina Elena și un băiat, Marius Lukas. Au trăit o perioadă în Germania, acolo unde au făcut și nunta, apoi s-au mutat în Arizona, unde Pavel și-a deschis o academie de tenis.
Este divorțat din anul 2014. Se află într-o relație cu Adriana Vărbanciu din vara anului 2018.

Îi place să gătească pentru familie și prieteni și, de câte ori are ocazia, merge la pescuit sportiv.

Titluri la simplu (3)

Finale ATP pierdute (6)

Referințe 

 https://ziare.com/tenis/stiri-tenis/andrei-pavel-dinamo-antrenor-1672200
  Profil Andrei Pavel la ATP.com
 https://www.instagram.com/andreipavel74/
 Profil Andrei Pavel la Comitetul Olimpic și Sportiv Român
  
 https://sport.hotnews.ro/stiri-tenis-22641883-andrei-pavel-noul-antrenor-lui-marius-copil.htmhttps://www.sport.ro/stiri-despre/andrei-pavel-antrenor-simona-halep
 https://iasiopen.com/ro
 https://www.prosport.ro/alte-sporturi/tenis/iasiul-pe-harta-tenisului-mondial-cum-vor-andrei-pavel-si-daniel-dobre-sa-transforme-turneele-concord-iasi-open-si-bcr-ladies-open-19402282
 https://24iasi.ro/tenis-de-nivel-mondial-andrei-pavel-pentru-al-doilea-an-director-la-challenger-atp-100-concord-iasi-open/

Interviuri

 https://www.prosport.ro/alte-sporturi/tenis/andrei-pavel-transferat-la-dinamo-19240174
 https://www.prosport.ro/alte-sporturi/tenis/interviu-recunosc-ca-am-o-aroganta-a-mea-andrei-pavel-la-45-de-ani-si-doua-decade-de-la-primul-trofeu-regret-ca-nu-am-jucat-cu-sampras-la-roland-garros-2019-e-prezent-un-sofer-care-dupa-17-ani-mai-si-18144630
 https://www.prosport.ro/poze/poveste-veche-de-peste-20-de-ani-cum-a-refuzat-andrei-pavel-un-contract-de-milioane-de-marci-germane-nu-stiu-cine-a-mai-facut-un-astfel-de-gest-pentru-tara-lui-exclusiv-19357545?pic=18686574

 VIDEO Andrei Pavel, tenismen: „Mi-ar fi plăcut viața de student“, 17 septembrie 2011, Carmen Constantin, Adevărul

Nașteri în 1974
Antrenori de tenis americani
Antrenori de tenis români
Constănțeni
Jucători de tenis români
Români expatriați în Germania
Români expatriați în Statele Unite ale Americii
Sportivi români în viață
Jucători de tenis la Jocurile Olimpice de vară din 1992
Jucători de tenis la Jocurile Olimpice de vară din 1996
Jucători de tenis la Jocurile Olimpice de vară din 2000
Jucători de tenis la Jocurile Olimpice de vară din 2004
Nașteri pe 27 ianuarie